

 **TECHNICKÁ UNIVERZITA** FAKULTA ELEKTROTECHNIKY A INFORMATIKY

 **V KOŠICIACH** Letná 9, 04200 Košice

 Telefón: 055/63 353 13

 Fax: 055/63 301 15

 ***Katedra počítačov a informatiky***

 SPŠ dopravná

 Študentská 23

917 45 TRNAVA

**Podporné stanovisko k zámeru otvorenia študijného odboru 2675 6 elektrotechnika**

**na SPŠD v Trnave**

Na základe Vašej informácie si Vám dovoľujem zaslať moje podporné stanovisko k návrhu na otvorenie študijného odboru 2675 6 elektrotechnika na SPSD Trnava od školského roku 2012-2013.

Uvedený štúdijný odbor je inovatívny a nadčasový – pružne reaguje na súčasne potreby rozvíjajúcej oblasti nielen elektrotechnického priemyslu, ale aj informačných a sieťových technológií a požiadaviek spoločnosti na orientáciu vzdelávacích aktivít na túto oblasť. Navrhovaný odbor sa svojou koncepciou môže naozaj stať jedným zo základných pilierov školy nového tisícročia.

Zvlášť vysoko hodnotím, že uvedený odbor bol pripravený v úzkej korelácií s ťažiskovým odborným pozadím projektu – medzinárodne uznávaným vzdelávacím programom sieťových akadémií, čim je prezentovaný aj jeho medzinárodný aspekt. Obsah jednotlivých predmetov odboru odpovedá medzinárodne uznávaným štandardom v oblastiach informačných a komunikačných technológií, a odbor ako jeden z prvých v Slovenskej republike bude tak umožňovať študentom, ktorí ho absolvujú, získať odpovedajúce medzinárodné certifikáty. Je zrejme, že tento odbor sa tak môže stať pre priemyselnú sféru veľmi atraktívny, pretože pripravuje absolventov, ktorých vedomosti budú overované v rámci medzinárodných certifikačných systémov (na báze koncepcie tzv. priemyselných certifikátov). Zároveň vysoko oceňujem aj to, že koncepcia odboru predpokladá vysokú úroveň praktickej laboratórnej prípravy študentov.

V závere považujem za potrebné konštatovať, že je možné len uvítať snahu vzdelávacích inštitúcií na úrovni stredných škôl o transformáciu vzdelávacích programov v zmysle aktuálnej spoločenskej objednávky súvisiacej s požiadavkami trhu práce a so zmenami v spoločnosti – so zámerom budovania vzdelanostnej ekonomiky založenej na informačnej gramotnosti členov spoločnosti.

S ohľadom na uvedené, jednoznačne podporujem zaradenie študijného odboru 2675 6 elektrotechnika do siete študijných odborov na SPŠD Trnava.

Dovoľujem si poznamenať, že vzhľadom na vysokú úroveň aktuálnosti uvedeného študijného odboru a moje profesionálne zameranie, sa budem veľmi rád aj osobne podieľať na jeho ďalšom priebežnom hodnotení ako aj hodnotení celkových výsledkov.

V Košiciach, 21.6. 2011 Doc. Ing. František Jakab, PhD.

 Koordinator programu

Sieťových akadémií v SR

 Vedúci Laboratória počítačových sietí

 Katedra počítačov a informatiky

 Technická univerzita v Košiciach